Parlamentul  României

	Comisia pentru buget, finanţe şi bănci
	
	Bucureşti,        

Nr. 22/161/08.04.09


Biroul Permanent

al

Camerei  Deputaţilor

                                Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.19/2008 pentru modificarea şi completarea  Ordonanţei Guvernului nr.92/2003 privind Codul de procedură fiscală, cu care comisia noastră a fost sesizată în fond cu adresa Biroului Permanent nr. PL.x 227  din 22 aprilie 2008 .
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/


RAPORT

asupra proiectului de Lege privind aprobarea Ordonanţei de urgenţă a Guvernului nr.19/2008 pentru modificarea şi completarea  Ordonanţei Guvernului nr.92/2003 privind Codul de procedură fiscală 
    Cu adresa nr.PL.x 227  din 22 aprilie 2008, Biroul Permanent conform art.95 şi 115 din Regulamentul Camerei Deputaţilor, republicat, a sesizat, spre dezbatere, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.19/2008 pentru modificarea şi completarea  Ordonanţei Guvernului nr.92/2003 privind Codul de procedură fiscală. 
La întocmirea raportului s-au avut în vedere avizele Consiliului Legislativ şi al Comisiei juridică, de disciplină şi imunităţi. 

          
     Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.19/2008 pentru modificarea şi completarea  Ordonanţei Guvernului nr.92/2003 privind Codul de procedură fiscală, prin care s-au modificat şi completat prevederile Codului de procedură fiscală, în scopul consolidării şi eficientizării activităţii de administrare a impozitelor,  taxelor, contribuţiilor şi altor sume datorate bugetului general consolidat, respectiv: 

· aplicarea prevederilor legislaţiei fiscale să se realizeze prin structurile de asistenţă şi îndrumare a contribuabililor;

· desfiinţarea totală sau parţială a actelor administrative fiscale prin care s-au stabilit creanţe fiscale principale atrage desfiinţarea totală sau parţială a actelor prin care s-au stabilit creanţe fiscale accesorii aferente;

· unificarea termenului de plată pentru obligaţiile fiscale care se plătesc în cont unic, respectiv, data de 25 ale  fiecărei luni;

· stabilirea datei plăţii obligaţiilor fiscale în cazul plăţilor efectuate prin intermediul cardurilor bancare;

· cesiunea creanţelor fiscale să se realizeze numai la valoarea nominală;

· clarificarea competenţelor fiscale centrale şi teritoriale în materie de soluţionare a contestaţiilor;

· modificarea prevederilor referitoare la contravenţii şi sancţiuni la regimul produselor accizabile.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Coman Cosmin, Secretar de stat la Ministerul Finanţelor Publice.

La lucrările comisiei au participat  29  deputaţi, din totalul de 30  membri ai comisiei.

Raportul comisiei a fost adoptat cu unanimitate de voturi. 

                Proiectul de Lege a fost adoptat de Senat în şedinţa din data de 15 aprilie 2008. 
                Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de Lege privind aprobarea Ordonanţei de urgenţă a Guvernului nr.19/2008 pentru modificarea şi completarea  Ordonanţei Guvernului nr.92/2003 privind Codul de procedură fiscală, în şedinţa din data de 7 martie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege, cu amendamentele din Anexă.
	PREŞEDINTE,

Viorel Ştefan
	SECRETAR,

Iuliu Nosa


       Consilier parlamentar:
Rosu Gica       

                                                                                                                ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt


	Text iniţial
	Text Senat
	Text propus de comisie
	Motivarea amendamentului

	0
	2
	3
	4
	

	1.
	
	LEGE

privind aprobarea Ordonanţei de urgenţă a Guvernului nr.19/2008 pentru modificarea şi completarea 

 Ordonanţei Guvernului nr.92/2003  privind Codul de procedură fiscală
	Nemodificat
	

	2.
	
	ARTICOL UNIC. – Se aprobă Ordonanţa de urgenţă a Guvernului nr.19 din 27 februarie 2008 pentru modificarea şi completarea Ordonanţei Guvernului nr.92/2003  privind Codul de procedură fiscală, publicată în Monitorul Oficial al României, Partea I, nr. 163 din 3 martie 2008, cu următoarele modificări:
	Nemodificat
	

	3.
	ORDONANŢĂ DE URGENŢĂ 
pentru modificarea şi completarea Ordonanţei Guvernului nr. 92/2003 privind Codul de procedură fiscală de 

	Nemodificat
	Nemodificat
	

	4.
	Art.I - Ordonanţa Guvernului nr. 92/2003 privind Codul de procedură fiscală, aprobată cu modificări şi completări prin Legea nr. 174/2004, republicată în Monitorul Oficial al României, Partea I, nr.513 din 31 iulie 2007, cu modificările şi completările ulterioare, se modifică şi se completează după cum urmează:
	Nemodificat
	Nemodificat
	

	5.
	1. La  articolul 17, alineatul (5)  se modifică şi va avea următorul cuprins:

    "(5) Agenţia Naţională de Administrare Fiscală şi unităţile subordonate a acesteia, precum şi compartimentele de specialitate ale autorităţilor administraţiei publice locale sunt denumite în prezentul cod organe fiscale."
	Nemodificat
	Nemodificat
	

	6.
	2. La articolul 32, după alineatul (3)  se introduce un nou alineat, alineatul (4), cu următorul cuprins:

    "(4) Asistenţa şi îndrumarea contribuabililor privind aplicarea unitară a prevederilor legislaţiei privind impozitele, taxele, contribuţiile sociale şi alte venituri bugetare administrate de Agenţia Naţională de Administrare Fiscală se realizează de către aceasta şi de unităţile sale subordonate, conform procedurii stabilite prin ordin al preşedintelui Agenţiei Naţionale de Administrare Fiscală."
	Nemodificat
	Nemodificat
	

	7.
	3. La articolul 47, după alineatul (1) se introduce un nou alineat, alineatul (2), cu următorul cuprins:

    "(2) Desfiinţarea totală sau parţială, potrivit legii, a actelor administrative fiscale prin care s-au stabilit creanţe fiscale principale atrage desfiinţarea totală sau parţială a actelor administrative prin care s-au stabilit creanţe fiscale accesorii aferente creanţelor principale anulate."
	Nemodificat
	Nemodificat
	

	8.
	4. La articolul 60, după alineatul (1) se introduce un nou alineat, alineatul (2), cu următorul cuprins:

    "(2) În realizarea scopului prezentului cod, organele fiscale pot accesa on-line baza de date a instituţiilor prevăzute la alin. (1), pentru informaţiile stabilite pe bază de protocol."
	Nemodificat
	Nemodificat
	

	9.
	5. La articolul 78, alineatul (5) se modifică şi va avea următorul cuprins:

    "(5) Contribuabilii persoane juridice sau orice alte entităţi fără personalitate juridică ce nu îşi îndeplinesc obligaţiile declarative la două termene de declarare consecutive şi cărora, la cerere, nici nu li s-a aprobat de către organul fiscal competent o măsură privind îndeplinirea obligaţiilor lor fiscale vor fi declaraţi inactivi, fiind aplicabile prevederile art. 11 alin. (11) şi (12) din Legea nr. 571/2003 privind Codul fiscal, cu modificările şi completările ulterioare."
	Nemodificat
	Nemodificat
	

	10.
	6. La articolul 99, alineatul (2) se modifică şi va avea următorul cuprins:

    "(2) Competenţa de exercitare a inspecţiei fiscale pentru Agenţia Naţională de Administrare Fiscală şi unităţile sale subordonate se stabileşte prin ordin al preşedintelui Agenţiei Naţionale de Administrare Fiscală. Organele de inspecţie fiscală din aparatul central al Agenţiei Naţionale de Administrare Fiscală au competenţă în efectuarea inspecţiei fiscale pe întregul teritoriu al ţării."


	Nemodificat
	Nemodificat

	

	11.
	7. La articolul 105, alineatul (4) se abrogă.


	Nemodificat
	Nemodificat
	

	12.
	8. La articolul 111, după alineatul (4) se introduce un nou alineat, alineatul (41), cu următorul cuprins:

    "(41) Pentru creanţele fiscale stabilite pe baza declaraţiilor fiscale cărora li se aplică prevederile art. 114 alin. (21) şi care au termenul de plată diferit de data de 25, acesta se înlocuieşte cu data de 25 a lunii prevăzute de actul normativ care le reglementează."


	Nemodificat
	Nemodificat
	

	13.
	9. La articolul 111 alineatul (7), litera a) se modifică şi va avea următorul cuprins:

    "a) trimestrial, până la data de 25 inclusiv a lunii următoare trimestrului, de către contribuabilii persoane juridice plătitoare de impozitul pe veniturile microîntreprinderilor, asocierile fără personalitate juridică constituite între persoane fizice, precum şi de către persoanele fizice care au calitatea de angajator;".
	Nemodificat
	Nemodificat
	

	14.
	10. La articolul 114, după alineatul (26) se introduce un nou alineat, alineatul (27), cu următorul cuprins:

    "(27) Prin excepţie de la alin. (22), în cazul în care debitorii beneficiază de înlesniri la plată potrivit reglementărilor legale în vigoare ori debitorii se află sub incidenţa Legii nr. 85/2006 privind procedura insolvenţei, cu modificările ulterioare, sau debitorii se află în executare silită şi efectuează plăţi după comunicarea somaţiei, distribuirea sumelor achitate în contul unic se efectuează de către organul fiscal competent, potrivit ordinii prevăzute la art. 115 alin. (1) sau alin. (3) ori art. 169, după caz, indiferent de tipul de creanţă."


	Nemodificat
	Nemodificat
	

	15.
	11. La articolul 114 alineatul (3), după litera c) se introduce o nouă literă, litera c1), cu următorul cuprins:

    "c1) în cazul plăţilor efectuate prin intermediul cardurilor bancare, data la care a fost efectuată tranzacţia, astfel cum este confirmată prin procedura de autorizare a acesteia; procedura şi categoriile de impozite, taxe, contribuţii şi alte venituri ale bugetului general consolidat care pot fi plătite prin intermediul cardurilor bancare se aprobă prin ordin al preşedintelui Agenţiei Naţionale de Administrare Fiscală."


	Nemodificat
	Nemodificat
	

	16.
	12. La articolul 115 alineatul (1), litera b) se modifică şi va avea următorul cuprins:

    "b) obligaţiile fiscale principale sau accesorii, în ordinea vechimii, cu excepţia cazului în care s-a început executarea silită, când se aplică prevederile art. 169 în mod corespunzător. În cazul stingerii creanţelor fiscale prin dare în plată se aplică prevederile art. 175 alin. (41)."


	Nemodificat
	Nemodificat
	

	17.
	13. La articolul 141, după alineatul (1) se introduce un nou alineat, alineatul (11), cu următorul cuprins:

    "(11) În titlul executoriu emis, potrivit legii, de organul de executare prevăzut la alin. (1) se înscriu toate creanţele fiscale neachitate la scadenţă, reprezentând impozite, taxe, contribuţii şi alte venituri ale bugetului general consolidat, precum şi accesoriile aferente acestora, stabilite în condiţiile legii."


	Nemodificat
	Nemodificat
	

	18.
	14. La articolul 148, alineatul (51) se modifică şi va avea următorul cuprins:

    "(51) În măsura în care creanţele fiscale înscrise în titluri executorii se sting prin plată, prin poprire sau prin alte modalităţi prevăzute de prezentul cod, sechestrele aplicate pe acele titluri asupra bunurilor, cu valoare mai mică sau egală cu suma creanţelor fiscale astfel stinse, se ridică, prin decizie întocmită de organul de executare, în cel mult două zile de la data stingerii."


	Nemodificat
	Nemodificat
	

	19.
	15. La articolului 175, după alineatul (4) se introduce un nou alineat, alineatul (41), cu următorul cuprins:

    "(41) În cazul în care operaţiunea de transfer al proprietăţii bunurilor imobile prin dare în plată este taxabilă, cu valoarea stabilită, potrivit legii, plus taxa pe valoarea adăugată, se stinge cu prioritate taxa pe valoarea adăugată aferentă operaţiunii de dare în plată."


	Nemodificat
	Nemodificat
	

	20.
	16. După articolul 175 se introduce un nou articol, articolul 1751, cu următorul cuprins:

"ARTICOLUL 1751
Cesiunea creanţelor fiscale administrate de Agenţia Naţională de Administrare Fiscală

    (1) Agenţia Naţională de Administrare Fiscală poate cesiona creanţele fiscale pe care le administrează, astfel cum acestea sunt individualizate prin titlurile de creanţă şi confirmate prin certificate de atestare fiscală, emise pentru data stabilită prin contractul de cesiune.

(2) Agenţia Naţională de Administrare Fiscală nu poate cesiona creanţele fiscale principale şi accesorii pe care le administrează pentru un preţ mai mic decât valoarea nominală a acestora. În situaţia în care există mai mulţi ofertanţi pentru preluarea creanţelor fiscale, cesiunea de creanţă se va realiza ca urmare a unei licitaţii organizate de către Agenţia Naţională de Administrare Fiscală.

    (3) Cesionarul creanţei fiscale preia ca urmare a cesiunii de creanţă toate drepturile cedentului, cu excepţia celor conferite de calitatea de creditor bugetar.

(4) În situaţia în care Agenţia Naţională de Administrare Fiscală intenţionează să cesioneze creanţele fiscale, notifică debitorul asupra intenţiei sale. Începând cu data de 1 a lunii următoare lunii în care s-a făcut notificarea, până la data realizării cesiunii de creanţă, orice plată se consideră a fi efectuată în contul creanţelor fiscale curente sau viitoare. În situaţia în care nu se realizează cesiunea de creanţă, debitorul va fi notificat asupra acestui fapt, prevederile art. 114 şi 115 aplicându-se în mod corespunzător.

    (5) Agenţia Naţională de Administrare Fiscală are obligaţia de a răspunde pentru existenţa creanţei stabilite prin certificatul de atestare fiscală şi cuprinsă în contractul de cesiune de creanţă. După semnarea contractului de cesiune, Agenţia Naţională de Administrare Fiscală va fi descărcată de orice obligaţie de garanţie.

    (6) În situaţia în care creanţa fiscală care face obiectul cesiunii este contestată, Agenţia Naţională de Administrare Fiscală nu are nicio obligaţie de garanţie.

    (7) Cesiunea creanţelor fiscale se poate realiza potrivit procedurii stabilite prin ordin al preşedintelui Agenţiei Naţionale de Administrare Fiscală."
	1. La articolul I punctul 16, alineatul (1) al articolului 1751 va avea următorul cuprins:
 Nemodificat

„(1) Agenţia Naţională de Administrare Fiscală poate cesiona creanţele fiscale pe care le administrează, astfel cum acestea sunt individualizate prin titluri executorii şi confirmate prin certificate de atestare fiscală, emise pentru data stabilită prin contractul de cesiune.

Nemodificat
Nemodificat
Nemodificat
Nemodificat
Nemodificat
Nemodificat

	1. La articolul I punctul 16, articolul 1751 se modifică şi va  avea următorul cuprins:

Nemodificat
(1) Agenţia Naţională de Administrare Fiscală poate cesiona creanţele fiscale principale şi accesorii pe care le are în administrare, datorate de contribuabili, astfel cum acestea sunt individualizate prin titluri de creanţă şi confirmate prin certificate de atestare fiscală. 

   
 (2) Cesiunea creanţelor fiscale se face prin licitaţie, selecţie de oferte sau încredinţare directă, după caz.


 (3) Procedura de cesiune a creanţelor fiscale este demarată la iniţiativa Agenţiei Naţionale de Administrare Fiscală sau a unităţilor sale subordonate şi începe prin transmiterea spre publicare a unui anunţ de intenţie .


(4) Publicarea anunţului de intenţie nu creează Agenţiei Naţionale de Administrare Fiscală obligaţia de a efectua respectiva cesiune de creanţe.


(5) Intenţia de cesionare a creanţei fiscale se va notifica debitorului fiscal. Începând cu data eliberării certificatului de atestare fiscală, orice plată efectuată de debitor sau în numele său, se consideră a fi efectuată în contul  obligaţiilor fiscale curente sau viitoare. În cazul în care nu se realizează procedura cesiunii creanţelor fiscale, organul fiscal va proceda la stingerea creanţelor fiscale cu sumele achitate în condiţiile prezentului alineat, cu respectarea prevederilor art. 114 şi 115 din prezentul cod.

    
(6) Agenţia Naţională de Administrare Fiscală poate cesiona creanţele fiscale principale şi accesorii pe care le administrează, ale debitorilor prevăzuţi la alin.(1), la un preţ care nu va putea fi mai mic decât valoarea creanţelor fiscale principale, parcurgând  următoarele etape:


a)  se publică anunţul de participare la cesionarea creanţelor fiscale prin licitaţie publică cu strigare, la un preţ ce nu va putea fi mai mic decât  valoarea creanţelor fiscale astfel cum acestea sunt individualizate prin titlurile de creanţă şi confirmate prin certificate de atestare fiscală;


b) în situaţia în care există un singur ofertant pentru care oferta a fost declarată calificată, Agenţia Naţională de Administrare Fiscală poate să treacă la încredinţarea directă, cu condiţia ca preţul din ofertă să nu fie mai mic decât valoarea totală a creanţelor fiscale. În situaţia în care există mai multe oferte declarate calificate este declarată câştigătoare oferta cea mai avantajoasă;

c) în cazul în care nu există nicio ofertă, licitaţia în vederea cesiunii creanţelor fiscale se va organiza la un alt termen, pentru care se va publica un nou anunţ în care preţul nu va putea fi mai mic decât valoarea creanţelor fiscale principale plus 75% din valoarea creanţelor fiscale accesorii;


d) în cazul în care nu există nicio ofertă, licitaţia în vederea cesiunii creanţelor fiscale se va organiza la un alt termen, pentru care se va publica un nou anunţ în care preţul nu va putea fi mai mic decât valoarea creanţelor fiscale principale la care se adaugă 50% din valoarea creanţelor fiscale accesorii;


e) în cazul în care în cadrul etapei prevăzută la lit. c) sau lit. d) există un singur ofertant, Agenţia Naţională de Administrare Fiscală poate să treacă la încredinţarea directă, cu condiţia ca preţul din ofertă să nu fie mai mic decât valoarea creanţelor fiscale înscrisă în anunţ. Dacă există mai multe oferte calificate, este declarată câştigătoare oferta cea mai avantajoasă;

    
 f)  dacă nu se obţine preţul înscris în anunţ, cesiunea creanţelor fiscale va fi făcută la cel mai mare preţ oferit, dacă acesta depăşeşte valoarea creanţelor fiscale principale.


(7) Distribuirea preţului cesiunii creanţelor fiscale se face de organul fiscal competent, mai întâi pe obligaţiile fiscale principale şi apoi, după caz, diferenţa se va distribui pe obligaţiile fiscale accesorii, în ordinea vechimii acestora.

(8) Cesionarul creanţei fiscale preia ca urmare a cesiunii de creanţă toate drepturile cedentului, inclusiv garanţiile deţinute de creditorul bugetar.

 
(9) Contractul de cesiune a creanţelor încheiat în aplicarea prezentului articol constituie titlu executoriu fără a fi necesară transmiterea titlurilor de creanţă şi a titlurilor executorii. 

(10) După realizarea cesiunii creanţelor fiscale, acestea devin creanţe comerciale.


(11)  Cesiunea creanţelor fiscale nu poate fi făcută persoanelor afiliate cu debitorul cedat. Creanţele fiscale cesionate în condiţiile prezentului cod nu pot fi cesionate de către cesionar către debitorul cedat sau persoanelor afiliate cu debitorul cedat, astfel cum sunt definite prin Legea nr. 571/2003 privind Codul fiscal, cu modificările şi completările ulterioare.


(12) În situaţia în care ulterior realizării cesiunii creanţelor fiscale potrivit prezentului cod,  au fost încălcate prevederile alin. (11), cesionarul are obligaţia de plată a diferenţei dintre creanţa fiscală totală cesionată şi valoarea la care s-a realizat cesiunea. Această diferenţă se stabileşte prin decizie întocmită de organul fiscal competent în administrarea cesionarului, dispoziţiile art. 28 aplicându-se în mod corespunzător.

    
(13) În situaţia în care nu se realizează cesiunea de creanţă, debitorul va fi notificat asupra acestui fapt, prevederile art. 114 şi 115 aplicându-se în mod corespunzător.

(14) Procedura şi condiţiile de realizare a cesiunii creanţelor fiscale se aprobă prin ordin al preşedintelui Agenţiei Naţionale de Administrare Fiscală.”


	Repunerea în vigoare a dispoziţiilor cu privire la posibilitatea cesiunii creanţelor fiscale administrate de ANAF ţinând cont de faptul ca în punctul de vedere al Consiliului Legislativ, alin. (1) si (3) ale art. 1751  nu mai sunt în vigoare în nicio formă urmare abrogării prin OUG nr. 226/2008 a OUG nr. 192/2008. 

Se propune modificarea dispoziţiilor privind cesiunea creanţelor fiscale astfel încât acestea urmează să poată fi cesionate doar după stabilirea lor de către organul fiscal competent, potrivit legii.

S-au reglementat modalităţile de cesionare, distribuirea preţului obţinut, restricţii de cesionare, regimul juridic al creanţelor cesionate, după cesionare.
Procedura şi condiţiile de realizare a cesiunii creanţelor fiscale se aprobă prin ordin al preşedintelui Agenţiei Naţionale de Administrare Fiscală.



	21.
	17. La articolul 177, după alineatul (3) se introduc două noi alineate, alineatele (4) şi (5), cu următorul cuprins:

    "(4) În situaţia în care organul fiscal din subordinea Agenţiei Naţionale de Administrare Fiscală deţine cel puţin 50% din valoarea totală a creanţelor, Agenţia Naţională de Administrare Fiscală poate decide desemnarea unui administrator judiciar/lichidator, stabilindu-i şi remuneraţia. Confirmarea administratorului judiciar/lichidatorului desemnat de Agenţia Naţională de Administrare Fiscală de către judecătorul-sindic se va face în cadrul primei şedinţe, conform art. 11 alin. (1) lit. d) din Legea nr. 85/2006, cu modificările ulterioare.

    (5) În dosarele în care organul fiscal deţine cel puţin 50% din valoarea totală a creanţelor, acesta are dreptul să verifice activitatea administratorului judiciar/lichidatorului şi să îi solicite prezentarea documentelor referitoare la activitatea desfăşurată şi onorariile încasate."
	Nemodificat
	Nemodificat
	

	22.
	18. La articolul 209 alineatul (1), litera b) se modifică şi va avea următorul cuprins:

    "b) contestaţiile care au ca obiect impozite, taxe, contribuţii, datorie vamală, accesoriile acestora, al căror cuantum este de 1.000.000 lei sau mai mare, cele formulate împotriva actelor emise de organe centrale, cele formulate de marii contribuabili care au ca obiect impozite, taxe, contribuţii, datorie vamală, inclusiv accesoriile aferente acestora, indiferent de cuantum, şi cele formulate împotriva actelor de control financiar se soluţionează de către Direcţia generală de soluţionare a contestaţiilor din cadrul Agenţiei Naţionale de Administrare Fiscală."

	23.
	19. La articolul 220 alineatul (1), literele k) şi y) se modifică şi vor avea următorul cuprins:

    "k) transportul de produse accizabile care nu sunt însoţite de documentul administrativ de însoţire a mărfii - DAI - prevăzut la titlul VII din Codul fiscal sau pentru care documentul este completat cu date incorecte ori incomplete referitoare la cantitate, cod NC sau mijlocul de transport, precum şi transportul de produse accizabile efectuat prin cisterne ori recipiente care nu poartă sigiliile supraveghetorului fiscal ori au sigilii deteriorate;

........................................................
y) comercializarea produselor accizabile într-un antrepozit fiscal în perioada în care autorizaţia a fost suspendată, revocată sau anulată, fără acordul autorităţii fiscale competente pentru valorificarea stocurilor de produse, acordat în condiţiile prevăzute de lege, precum şi nerespectarea prevederilor art. 178 alin. (3) din Codul fiscal."

	24.
	20. La articolul 220 alineatul (2), litera b) se modifică şi va avea următorul cuprins:

    "b) confiscarea cisternelor, recipientelor şi a mijloacelor de transport utilizate în transportul produselor accizabile, în cazul prevăzut la alin. (1) lit. k);".

	25.
	21. La articolul 220, după alineatul (2) se introduce un nou alineat, alineatul (21), cu următorul cuprins:

"(21) Constituie contravenţie şi se sancţionează cu amendă de la 1.000 lei la 5.000 lei următoarele fapte:

    a) netransmiterea în termenul legal a documentului administrativ de însoţire a mărfii către autoritatea fiscală competentă, la momentul expedierii produselor accizabile în regim suspensiv;

    b) primirea produselor accizabile fără prezentarea documentului administrativ de însoţire a mărfii la destinaţie, cu excepţia cazului în care prin lege se prevede altfel."


	2. La articolul I punctul 21, partea introductivă a alineatului (21) al articolului 220 va avea următorul cuprins:
"(21) Constituie contravenţie şi se sancţionează cu amendă de la 1000 lei la 3000 lei următoarele fapte:”

	2. La articolul I punctul 21, partea introductivă a alineatului (21) al articolului 220 se modifică şi va avea următorul cuprins:

	26.
	22. La articolului 227, alineatul (7) se modifică şi va avea următorul cuprins:

    "(7) Sistemul de acordare a stimulentelor pentru personalul din aparatul propriu al Ministerului Economiei şi Finanţelor şi al Agenţiei Naţionale de Administrare Fiscală, precum şi din unităţile subordonate va fi stabilit similar sistemului de salarizare pentru personalul bugetar şi va fi aprobat prin ordin al ministrului economiei şi finanţelor, la propunerea preşedintelui Agenţiei Naţionale de Administrare Fiscală. Până la data aprobării ordinului, reglementările privind distribuirea fondului de stimulente rămân aplicabile."

	27.
	ART. II - (1) Prezenta ordonanţă de urgenţă intră în vigoare la data publicării în Monitorul Oficial al României, Partea I, cu excepţia art. I pct. 9, care intră în vigoare la 1 iulie 2008, şi a art. I pct. 19 - 21, care intră în vigoare începând cu 1 aprilie 2008.

    (2) Aplicarea prevederilor art. 83 alin. (5) din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, se suspendă până la 1 ianuarie 2010.

    (3) Dispoziţiile art. I pct. 18 se aplică tuturor contestaţiilor înregistrate la organele fiscale şi nesoluţionate până la data intrării în vigoare a prezentei ordonanţe de urgenţă.

	28.
	ART. III - Ordonanţa Guvernului nr. 92/2003 privind Codul de procedură fiscală, republicată în Monitorul Oficial al României, Partea I, nr. 513 din 31 iulie 2007, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se va republica, după aprobarea acesteia prin lege, dându-se textelor o nouă numerotare.

